**Madrigal**

*Aurel Oancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Carafa din care-am sorbit împreună

otrava primului sărut

am spart-o, nu mai era de nimic bună,

era o carafă din lut.

Îţi aminteşti? Am vrut să ţesem împreună

un vis de dragoste frumos,

un vis, blând mângâiat de razele de lună,

cu flori aşternute pe jos.

Ţesut-am singur visul de Iubire -

o pânză albă ca de nea,

brodată-n flori, cusută-n mândre fire

şi te-am învăluit în ea.

Dar tu te-ai dezvelit, nu te simţeai bine,

nu suportai căldura ei,

nu-ţi placea Iubirea mea, fi'n'că pe tine

te atrăgeau doar banii mei.